पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू के कारण शिवधाम श्रीजटाशंकर में लोगों के आने पर पाबंदी के कारण यहां सैकड़ों बंदर भूख से बेहाल हैं। इन भूखे बंदरों की पीड़ा समझते हुए क्षेत्रीय विधायक राजेश शुक्ला ने शिवधाम में ही रोज भोजन कराने के इंतजाम किए हैं। अब यहां रोज पूड़ी, रोटी आदि तैयार कर इन्हें भोजन कराया जाएगा।
मंगलवार को विधायक राजेश शुक्ला ने श्री जटाशंकर धाम पहुंचकर इन भूखे बंदरों को फल, चना आदि का भोजन कराया। वह अपने वाहन से बड़ी मात्रा में फल और चना लेकर पहुंचे थे। बंदरों ने भी बड़े ही चाव से भोजन ग्रहण किया। गौरतलब है कि जटाशंकर धाम में सैकड़ों की संख्या में लाल और काले मुंह के बंदर हैं।
यह दोनों प्रजाति के बंदर एक साथ ही धाम में निश्छंद होकर विचरण करते हैं। यहां आने वाले श्रद्धालुओं और दुकानदारों आदि के माध्यम से इन्हें पर्याप्त भोजन मिलता रहा है। लेकिन कोरोना कर्फ्यू लगने के बाद यहां आमोखास लोगों के दर्शन पर प्रतिबंध लगा दिया गया। यहां की बाजार आदि बंद करवा दी गई।
विधायक ने बंदरों को फल और चना के भोजन कराए
अब इन सैकड़ों के सामने पेट भरने की समस्या आ गई। यह बंदर भूख के कारण बेहाल हैं। इन बेहाल मूक प्राणियों की वेदना को क्षेत्रीय विधायक राजेश शुक्ला ने समझा। वह मंगलवार को बड़ी मात्रा में फल, चना आदि लेकर पहुंचे और बंदरों को भोजन कराया। इस दौरान न्यास अध्यक्ष अरविंद अग्रवाल भी मौजूद रहे।
बंदरों के लिए शिवधाम में ही तैयार होगा भोजन
इसके साथ ही उन्होने धाम में ही बंदरों के लिए रोज भोजन तैयार करने के इंतजाम किए, वहां भोजन बनाने के लिए आदमी तैनात किए। यह लोग भोजन तैयार कर बंदरों को भरपेट खाना खिलाएंगे। विधायक ने कहा कि आदमी तो अपनी भूख एवं पीड़ा को बता सकता है लेकिन यह मूक प्राणी अपनी वेदना बता भी नहीं सकते। इसीलिए इनके लिए अब रोज भोजन तैयार करने के इंतजाम कर दिए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn